MRK verkla Agrizzi by gelykheidshof | Maroela Media
Dit volg nadat Agrizzi by die Zondo-kommissie van ondersoek na staatskaping erken het dat hy rassistiese uitlatings gemaak het.
Agrizzi het Dinsdag erken hy is 'n rassis nadat 'n opname waarin hy die k-woord gebruik om na sy oudkollegas Papa Leshabane en Johannes Gumede te verwys, aan die Zondo-ondersoekkommissie voorgestel is.
In die opname kan gehoor word hoe Agrizzi tekere gaan en herhaaldelik die k-woord gebruik. Volgens Gail Smith, woordvoerder van die MRK, is Agrizzi kwaadwillig en sal dit eensgesinde individue aanmoedig om dieselfde te doen indien daar geen stappe gedoen word nie.
"Die kommissie meen dat Agrizzi haatspraak gepleeg het en sal om dié rede en in openbare belang 'n gepaste gevolg versoek, waaronder 'n bevel vir die betaling van skadevergoeding en 'n bevel om die klerk van die gelykheidshof opdrag te gee om die saak aan die direkteur van openbare vervolgings voor te lê vir die moontlike instelling van strafregtelike optrede teen Agrizzi."
Agrizzi het in sy getuienis erken hy is 'n rassis. "Ek is rassisties … oordeel my daarvoor … Dis in die haak," het Agrizzi gesê voor hy verskoning gevra het vir sy uitlating en gesê het hy is "verleë en skaam".
Regter Raymond Zondo, voorsitter van die kommissie, het gesê Agrizzi se getuienis sal ondersoek word soos van 'n regter verwag word.
Nou gaan al die skelms weg kruip agter Rassisme
Jip, trek die aandag weg met hierdie storie en verloor die werklike rede van die kommissie se ondersoek uit die oog. Want Zuma en spul ander "hoës" is mos betrokke so kom ons hamer op rassisme. En ek praat nie goed wat hy gesê het nie, maar hou by die saak!
Jy kan maar moor, verkrag, aanrand, bedrog pleeg, ens. MAAR moet tog net nie die k-woord gebruik nie!
Ek is nie so seker of getuienis wat by die kommissie afgelê is, teen hom gebruik kan word nie. Rxxx
Hulle is vinnig om te reageer wanneer die k-woord ter sprake is.
Wanneer gaan hulle met dieselfde bekwame spoed optree wanneer na blankes met allerlei rassistiese name verwys word?